Finlayson ilmoitti torstaina, että se järjestää syyskuussa viikon mittaisen mainoskampanjan, jolla halutaan herättää keskustelua naisten ja miesten välisestä palkkaepätasa-arvosta. Finlaysonin mukaan on epäreilua, että naisen euro on käytännössä 0,83 euroa, kun vertaillaan miesten ja naisten keskipalkkoja. Tiedot perustuvat tilastokeskuksen tilastoimien keskipalkkojen vertailuun.

– Totta kai me rikomme (lakia), kyllä me sen tiedämme. Tämähän rikkoo varmasti tasa-arvolakia, mutta tämä oli ihan tietoinen ja harkittu riski. Emme halua antaa lain estää meitä puhumasta vääryydestä, Kurttila sanoo lehden haastattelussa.